Қонуни Ҷумҳурии Тоҷикистон

Оид ба ворид намудани илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2019»

**Моддаи 1.** Ба моддаи 15 Қонуни Ҷумҳурии Тоҷикистон аз 26 ноябри соли 2018 «Дар бораи Буҷети давлатии Ҷумҳурии Тоҷикистон барои соли 2019» (Ахбори Маҷлиси Олии Ҷумҳурии Тоҷикистон, с. 2018, №11, мод.683, с.2019, №4-5, мод. 232, №6, мод.309, №7, мод.463; Қонуни Ҷумҳурии Тоҷикистон аз 8 октябри соли 2019, №1647) қисми 15 бо мазмуни зерин илова карда шавад:

«15. Дар соли 2019 қисмҳои эҳтиётӣ ва ҷузъҳои алоҳидаи барои васлкунии техника ва мошин­олоти кишоварзӣ таъингардида, ки аз ҷониби Ҷамъияти саҳомии шакли пӯшидаи «Агротехсервис» - и шаҳри Ҳисор ворид карда мешаванд ва таҳвили минбаъдаи техника ва мошинолоти кишоварзии истеҳсоли ҷамъияти мазкур аз пардохти андоз аз арзиши иловашуда ва боҷи гумрукӣ озод карда шаванд.».

**Моддаи 2.** Қонуни мазкур аз 1 январи соли 2019 мавриди амал қарор дода шавад.

**Президенти Ҷумҳурии**

**Тоҷикистон Эмомалӣ Раҳмон**

**ш. Душанбе, 14 ноябри соли 2019, №1649**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон ­барои соли 2019»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикис­тон барои соли 2019» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии**

**Тоҷикистон Ш. Зуҳуров**

**ш. Душанбе, 30 октябри соли 2019, №1473**